Բելգիահայ գաղութը կազմավորվել է XX դ. 20-ականների սկզբին: 1920թ. Բելգիայում հաստատվել է թուրքական ջարդերից փրկված ավելի քան 1000 հայ: 1922թ. նրանց նախաձեռնությամբ կազմակերպվել է բելգիահայ գաղութային վարչությունը, որը մինչ օրս գործում է: Համայնքը սկսել է ստվարանալ 1940-1950–ականներին, երբ հայերի թիվը հասել է շուրջ 2,5 հազարի: 1965թ. Մերձավոր եւ Միջին Արեւելքի երկրներից Բրյուսել սովորելու եկած հայ ուսանողները հիմնել են «Հայ ուսանողների ընկերությունը»: 1970-ականներին հայերի մեծ հոսք է եղել Սիրիայից, Լիբանանից, Թուրքիայից, Իրանից, 1990թ.–ից սկսած նաեւ` Հայաստանից: